Saté

Saté iku panganan awujud masakan kang digawé saka iwak kang disunduki sujèn lan digarang ing dhuwur areng, banjur didhahar karo sambel kacang. Saté ana manèka werna, ana saté pitik, saté wedhus, saté kebo, saté sapi,saté jaran, sate babi lan saté saka iwak liyané. Sambel kanggo saté lumrahé ana rong warna, ya iku sambel kacang lan sambel kécap. Saté ing saben daérah biasane dhuwèni ciri khas rasa sing béda-béda, pramila kuwi ana akeh banget sebutan saté kayata Saté Madura.

 Jinis saté 
 Miturut bahan iwaké 
saté pitik, saté buntel, saté wedhus, saté kerang, saté kalong (digawé saka kebo), saté laler (digawé saka daging wedhus utawa pitik), saté lembat, saté pentul, saté sapi, saté urang, saté babi, saté kelinci, saté endhog enom, saté torpedo, saté babi, saté jamu, saté bulus, saté bekicot, saté ula
, Saté jaran
 Sate Buntel 
Sate buntel kalebu panganan mligi Sala. Sate buntel digawé saka iwak wedhus kang kairis dadu cilik-cilik. Lemak saka iwak wedhus langsung leleh yèn digarang. Lemak kang ngresep ing iwak, bakal gawé iwaké saya énak. Iwak wedhus rasané gurih, empuk, saya énak yèn dipangan karo sambel kecap lombok rawit.

Sate buntel iki rasané énak lan wujudé katon apik. Sate buntel iki uga ana campuran resep saka Arab. Sate buntel digawé saka iwak wedhus kang diiris kotak-kotak lan dicampur bumbu kaya bawang, brambang lan mrica. Iwak kang wis dibumboni banjur digawé empel-empelan ing sada banjur dibungkus utawa dibuntel lemak wedhus kang tipis.
Sawisé mateng sate dijupuk saka sada lan disigar loro, banjur dibakar manèh supaya ora ana daging kang gembel. Sate kang asalé gedhé sawisé dibakar banjur dadi cilik. Sate buntel rasané gurih lan bumbune ngresep ing sate. Saliyané iku, ambune uga énak lan sedhep. Saporsi sate buntel lumrahé bisa dipangan wong loro, amarga ukuran satene kang gedhé banget. Sawisé mateng, sate buntel banjur diwènèhi kecap kang rada encer, bawang lan brambang kang diiris-iris, timun lan sambel.
Sate buntel paling énak dipangan yèn lagi mateng amarga satene isih anget lan lemake isih krasa banget.(dipunundhuh tanggal 10 April)
 Saté kelinci 
Sate kelinci ya iku satè kang digawé saka iwak kelinci. Sate kelinci kalebu panganan kang asalé saka Cirebon. Satè kelinci uga akèh khasiaté, salah sijiné bisa kanggo wanita kang mandhul, lan lelara impoténsi.(dipunundhuh taggal 10 April)

Bahan lan bumbu
 iwak kelinci, dikethok cilik-cilik lan di gawé satè, carané disunduhuki nganggo sundhuk satè
 1 ons bawang
 1/2 kg kacang brol
 1/4 gula abang
 10 lombok abang
 10 lombok rawit
 10 lembar godhong jeruk nipis
 5 siyung brambang, rajang alus
 banyu putih sacukupe
 kecap

Cara masaké

 Bawang, kacang brol, lombok abang, lombok rawit digoréng sangan(dipunundhuh tanggal 10 April 2011)
 Aluske bahan-bahan mau kanthi diuleg nganti alus
 Tambahke gula abang, godhong jetuk nipis banjur uleg manèh
 Bagi bumbu kacang dadi loro, separo kanggo mbakar sate separo kanggo bumbu yèn wis mateng
 Celupna satè ing bumbu kacang, banjur bakar nganti mateng
 Satè sing wis mateng banjur diséléhaké ing piring lan diwénéhi sambel kacang
 Wuwuri brambang kang wis dirajang
 Satè bisa dipangan karo sega utawa lontong

 Saté Jamur 
Saté jamur cocog kanggo para végétarian. Satè iki rasané meh pada kaya saté pitik nanging bahané saka jamur. Jamur kang dienggo nggawé saté bisa jamur merang lan uga jamur kancing.(dipunundhuh tanggal 10 April 2011)
Bahan:
 500 gram jamur kancing utawa jamur merang, kethok dadi loro
 1/2 gelas banyu asem jawa
 2 sdm kécap legi
 2 lembar godhong jeruk
 1/4 sdt uyah
 3 sdm lengo goréng
 tusuk saté

Bumbu kang dialuske
 1 ruas driji laos
 1 ruas driji jaé
 50 gram kemiri
 2 siyung bawang
 5 butir brambang
 5 sdm gula abang

Cara nggawé
 panaské lenga goréng, tumis bumbu kang dialuské, udheg nganti ambuné wangi
 campurké jamur, masak jamur nganti alum
 sunduki 4-5 jamur nganggo sunduk satè
 bakar nganti jamur mateng (dipuundhuh tanggal 10 April 2011)

 Miturut laladan 
saté Banjar, saté Betawi, saté Blora, saté Madura, saté Maranggi, saté Matang, saté Padang, saté Ponorogo, saté Tegal, saté sapi khas Ungaran, saté rambat (saté monyet)

 Gladri Saté 

 Cathetan suku 

 Uga delengen 
 Saté Blora
 Saté Madura

Kategori:Panganan
Kategori:Olah-olahan Indonésia